**Samningur um kolefnisbindingu**

Kolviður-sjóður kt. 560606-1170, Þórunnartúni 6, 105 Reykjavík, (hér eftir nefndur Kolviður) og *Nafn, kt., heimilisfang, póstnúmer, staður* (hér eftir nefnt XXX) gera með sér svofelldan samning um kolefnisbindingu.

1. **Markmið**

Markmið þessa samnings er að binda kolefni – CO2 – sem til fellur vegna starfsemi XXX. Kolefnisbindingin á sér stað í trjám, jarðvegi og sópi á landi sem Kolviður hefur umsjón með.

1. **Ytra eftirlit**

Kolviður starfar undir eftirliti Ríkisendurskoðunar og ytri endurskoðenda sem skoða hvort að fjármunir séu tryggðir til umhirðu þar til skógræktin hefur skilað þeirri bindingu sem miðað er að. Rannsóknarsvið Skógræktarinnar safnar á vísindalegan hátt upplýsingum um bindingu kolefnis í skóginum samkvæmt vinnureglum skrifstofu Sameinuðu þjóðanna í loftslagsmálum (UNFCCC). Stefnt er að vottun á verkefnum Kolviðar samkvæmt alþjóðlegum staðli ISO 14064-2 fyrir bindingu kolefnis.

1. **Kolefnisbinding**

Miðað er við að það taki gróðurinn 50 ár frá gróðursetningu að binda 375 tonn CO2/ha. sem skilar 300 tonna handbærri bindingu á ha.

Kolefnisbinding hefst við gróðursetningu en fer hægt af stað og nær hámarki sínu eftir 30-40 ár eftir tegundum trjáa. Kolefnisbinding með Kolviði er því vænt binding sem á sér stað í trjám, jarðvegi og sópi á 50 ára vaxtatíma skógarins. Til að tryggja framgang skógarins er sérstök vöktunaráætlun sem stuðlar að nauðsynleg lifun gróðurs eigi sér stað.

Til þess að tryggja tilvist skógarins út 50 ára vaxtartímann er þinglýst kvöð á það land sem nýtt er undir Kolviðarskóg.

1. **Kolefnislosun**

XXX bindur kolefni á móti losun vegna eftirtalinnar starfsemi sinnar:

Kolefnislosun vegna aksturs; tonn CO2

Kolefnislosun vegna flugs; tonn CO2

Kolefnislosun vegna förgunar; tonn CO2

Kolefnislosun vegna [annað]; tonn CO2

Samtals tonn CO2

Kostnaður við kolefnisbindingu á reikningum útgefnum árið 2022 er kr. 2.600 pr. tonn CO2.

Til kolefnisbindingar framangreindrar árlegrar losunar þarf að gróðursetja um 10 tré til bindingar á hverju tonni af CO2. Þessu til staðfestingar gefur Kolviður út sérstaka viðurkenningu sé þess óskað.

1. **Kolefnisbókhald yfir losað magn koldíoxíðs – CO2 – á ársgrundvelli**

XXX heldur kolefnisbókhald yfir þá starfsemi sem kolefnisbindingin nær til þar sem skráðir eru þeir þættir sem leiða til losunar eftir því sem við á. Útreikningur á losun gróðurhúsalofttegunda byggir á útreikningum sem fyrirtækið hefur gert eða látið gera. Fyrirtækið er ábyrgt fyrir upplýsingum um losun sína og yfirlýsingum um kolefnisjöfnun eða kolefnishlutleysi.

1. **Kolefnisáætlun**

XXX upplýsir um það magn kolefnislosunar (tonn CO2) sem það óskar eftir að binda.

Upplýsingar um losun fyrra árs þurfa að liggja fyrir í febrúar þannig að gróðursetning eigi sér stað á því ári. Ef fyrirtækið skilar ekki inn upplýsingum fyrir lok febrúar gengur Kolviður út frá tölum síðasta árs og skipuleggur gróðursetningu og innheimtir kostnað í samræmi við það.

1. **Greiðslur**

Greiðslur fyrir kolefnisbindingu hvers árs eru innheimtar í mars þegar upplýsingar um óskaða bindingu liggja fyrir eða samkvæmt áætlun samkv. 4. og 5. gr. Við afturvirka kolefnisbindingu vegna fyrri ára er reikningur gerður eftir undirritun samnings þar um.

Reikningar skulu greiddir innan 30 daga eftir dagsetningu þeirra. Reikningar skulu merktir með tilvísun til þessa samnings.

1. **Notkun á merki Kolviðar**

XXX fær með samningi þessum heimild til þess að nota merki Kolviðar í kynningargögn, upplýsingar á heimasíðu og útsent efni. Notkun á merki Kolviðar skal vera samkvæmt reglum þar að lútandi en önnur notkun er háð fyrirfram samþykki fulltrúa Kolviðar. Ávallt skal koma fram hvaða þætti í starfsemi fyrirtækisins er verið að binda kolefni fyrir og óheimilt er að gefa til kynna víðtækari kolefnisbindingu en raun er.

Kolviður mun á heimasíðu sinni halda skrá yfir fyrirtæki sem kolefnisbinda á móti losun sinni. Kolviður mun setja tengingu við heimasíðu XXX með https://www.xxx.is

1. **Gildistaka**

Samningur þessi tekur gildi við undirritun. XXX kolefnisbindur skv. framangreindum þáttum samkv. 4. gr. frá og með xxxx 20xx.

1. **Samningsrof**

Kolefnisbinding á umsömdu árlegu magni kolefnislosunar tekur allt að 50 ár. Samningurinn nær því einungis til umsamdrar losunar sem á sér stað hjá fyrirtækinu á samningstímanum. Notkunin á merki Kolviðar er því aðeins heimil á samningstímanum, að fyrirtækið greiði árlega fyrir þá plöntun sem þá á sér stað.

Falli samningur þessi um kolefnisbindingu úr gildi mun Kolviður áfram tryggja að sú binding sem keypt hefur verið eigi sér stað.

Fyrirtækinu er óheimilt að nota merki Kolviðar eða gefa í skyn að Kolviður annist bindingu á kolefnislosun þess eftir samningsrof . Sé það gert er litið á það sem blekkingu gagnvart neytendum og meðhöndlað sem slíkt.

1. **Framsal**

Aðilum samnings þessa er óheimilt að framselja rétt sinn samkvæmt honum til þriðja aðila nema með skriflegu samþykki.

1. **Uppsögn**

Samningur þessi er uppsegjanlegur af hálfu beggja samningsaðila með þriggja mánaða fyrirvara með skriflegum hætti.

1. **Samskipti**

Allar tilkynningar sem sendar eru á grundvelli samningsins skulu sendar aðilum á þau heimilis­föng sem tilgreind eru í upphafi hans.

Eftirtaldir fulltrúar aðila skulu vera tengiliðir samningsaðila;

* Tengiliður XXX er: *nafn, netfang, sími*
* Tengiliður Kolviðar er: Ragnhildur Freysteinsdóttir, kolvidur@kolvidur.is, sími 551 8150
1. **Varnarþing og úrlausn ágreiningsmála**

Með samning þennan skal að öllu leyti farið að íslenskum lögum.

Rísi ágreiningur vegna samnings þessa eða um efni hans skulu aðilar freista þess að leysa úr honum. Takist það ekki skal dómsmál um slíkan ágreining rekið fyrir Héraðsdómi Reykjavíkur.

1. **Samningseintök og undirritun**

Samningur þessi er gerður í tveimur samhljóða og jafngildum eintökum og skal hvor samnings­aðili halda einu eintaki.

Til skuldbindingar og staðfestu efnis samningsins rita þar til bærir forsvarsmenn aðila undir samninginn fyrir þeirra hönd.

Reykjavík xx.xx 20xx

F.h. Kolviðar F.h. XXX

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vottar:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_